UN TOTAL DE 225 ESCOLARS CELEBREN EL 'DIA DEL GUST I DEL PRODUCTE' AL CASTELL D'ALAQUÀS
03/11/2022

# UN TOTAL DE 225 ESCOLARS CELEBREN EL 'DIA DEL GUST I DEL PRODUCTE' AL CASTELL D'ALAQUÀS

*   03/11/2022
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=20924

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20924%2F0&title=Ajuntament%20d%27Alaqu%C3%A0s.%20Premsa.UN%20TOTAL%20DE%20225%20ESCOLARS%20CELEBREN%20EL%20%27DIA%20DEL%20GUST%20I%20DEL%20PRODUCTE%27%20AL%20CASTELL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20924/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20924/03112022whatsapp_image_2022-11-03_at_1_48_47_pm_1_Form_4.jpg)](https://www.alaquas.org/ficheros/documentos/2022/2/20924/03112022whatsapp_image_2022-11-03_at_1_48_47_pm_1_Form_10.jpg "<a href='https://www.alaquas.org/ficheros/documentos/2022/2/20924/03112022whatsapp_image_2022-11-03_at_1_48_47_pm_1_Form_10.jpg' target=_blank><i class='fa fa-external-link' aria-hidden='true'></i>.UN TOTAL DE 225 ESCOLARS CELEBREN EL 'DIA DEL GUST I DEL PRODUCTE' AL CASTELL D'ALAQUÀS</a>")

La cita ha sigut organitzada per l'Agrupació professional Euro-toques amb la col·laboració de l'Associació d'Hostaleria i Restauració d'Alaquàs (AHORA).

 Amb l’objectiu d’ensenyar a les xiquetes i els xiquets la importància de l’alimentació saludable, Alaquàs ha acollit hui dimecres 3 de novembre la celebració del Dia del Gust i del Producte que es commemora a nivell europeu. L’acte ha sigut organitzat per l’Agrupació professional Euro-toques amb la col·laboració de l’Associació d’Hostaleria i Restauració d’Alaquàs (AHORA), l'Associació de Comerciants d'Alaquàs (CAdA) i l’Associació d’Ames de Casa Tyrius i l’Ajuntament d’Alaquàs.

L’Alcalde d’Alaquàs, Toni Saura, la Regidora d’Educació, Marian Espert, la Regidora de Comerç, Sandra Conde, la Regidora de Benestar Social, Elena Solís i el Regidor de Cultura, Fran Evangelista, han assistit a la cita que ha sigut coordinada pel cuiner Sebastián Romero, delegat provincial d’Euro-toques i president d’AHORA i que ha comptat també amb representants d’aquesta entitat, de l’Associació de Comerciants Alaquàs (CAdA) i cuiners de destacats restaurants valencians com Gloria Alarcón, Rubén Ruiz i Eduardo Frechina.

La jornada s’ha iniciat al Castell d’Alaquàs amb una benvinguda per part de l’Alcalde d’Alaquàs que ha agraït a totes les persones la seua implicació i als col·legis la seua participació i ha destacat la importància de celebrar aquest tipus de cites per tal “de fomentar l’alimentació saludable entre l’alumnat i donar a conéixer els diferents aliments que ens poden ajudar a complir amb una dieta saludable”.

A continuació, Sebastián Romero ha explicat l’alumnat la importància d’aquest dia “en el qual totes les cuineres i cuiners d’Europa estem ensenyant als col·legis a diferenciar entre els quatre sabors fonamentals: dolç, salat, àcid i amarg així com les parts de la llengua on es percep cada sabor”. Ha insitit a més en la importància de menjar cinc peces de fruita i verdura diària.

L’alumnat ha eixit després a la plaça del Santíssim on a més de tastar aquests quatre sabors s’ha realitzat un taller d’elaboració d’una amanida  amb productes saludables adobada amb suc de llima i oli, mandarina i mangrana. Per a finalitzar, les i els participants han rebut un diploma acreditatiu.